open-index/open-wikipedia-markdown huggingface dataset:
Anita Apelthun Sæle

**Anita Apelthun Sæle** () er ein norsk KrF-politikar.

Ho er utdanna med fagbrev i kontorfag 1970, Økonomisk gymnas 1973, Kristendom grunnfag, Universitetet i Oslo 1975. Handelshøgskolen BI 1990. Sæle har sidan 1971 vore gift med Norge idag-redaktør Finn Jarle Sæle. Saman har dei fire born, blant annan forretningsmannen Finn Ørjan Sæle og nettredaktør Trude Sæle (f. 1972).

## Politikk
Ho sat på Stortinget frå Hordaland frå 1993 til 2005 og vararepresentant i periodane 1981–1993. Føre stortingsvalet i 2005 tapte ho kampen om 2. plassen på Hordaland KrFs liste til fordel for Laila Dåvøy. Frå 2006 til 2008 var ho leiar av Kristeleg Folkepartis Kvinner, med fast plass i KrFs sentralstyre. Frå 2006 studerte ho leiing ved BI i Bergen.

I samband med kommune- og fylkestingvalet i 2007, freista ho å verta KrFs ordførarkandidat i Fjell kommune i Hordaland, men utan å lukkast blant sine eigne i nominasjonskampen.

Etter at ho vart vraka frå KrF si liste i 2005, gjorde einskilde småparti forsøk på å få henne til å stilla for dei, blant dei Kristent Samlingsparti og Kystpartiet. Desse avviste ho.

Sæle tilhøyrer den konservative fløya av KrF og har i tråd med dette markert seg med restriktivt syn på tradisjonelle merkesaker som motstand mot abort, assistert befruktning, alkohol, partnerskapsloven og felles ekteskapslov. Ho reknar seg òg som «bibeltru» og som ein «Israel-ven» og har delteke i fleire støttemarkeringar for Israel og dei krigane landet har vore involvert i. Ho har òg teke til orde for å flytta den norske ambassaden i Israel til Jerusalem.

Ho var på slutten av 1990-talet involvert i kjedeforretningen Nature's Own. Etter at Justisdepartementet i 1998 fastslo at firmaet var ein ulovleg kjedeforretning vart det sett fram påstandar om at ho var involvert i ulovleg pyramidespel. Sæle hevda sjølv at ho berre var kunde for selskapet og ikkje distributør. Ho har sete i kretsstyret til Blå Kross i Bergen og er nestleiar i Hordaland Nei til Eu sidan 2005.

## Stortinget
* 1997–2001 sekretær i Odelstinget.
* 2001–2005 medlem av Kommunalkomitéen.
* 2001–2005 medlem av Valkomitéen.
* 1997–2001 medlem av Kommunalkomitéen frå 22. mars 2000.
* 1997–2001 medlem av Næringskomitéen til 22. mars 2000.
* 1997–2001 varamedlem av Den utvida utanrikskomitéen.
* 1997–2001 medlem av Valkomitéen.
* 1993–1997 medlem av Justiskomitéen.

## Kjelder





**Denne artikkelen bygger på «[[:nb:Anita Apelthun Sæle|Anita Apelthun Sæle]]» frå ,  den 18. desember 2015.*  
 
## Bakgrunnsstoff
* Stortinget.no – Biografi
Ingmar Ljones

**Ingmar Ljones** () er ein norsk KrF-politikar.
Han var vald inn på Stortinget for Hordaland frå 2001 til 2005.
Ljones var ordførar i Bergen 1995–1999 og 2000–2001. 
Han var varaordfører 1991–1995 og 1999–2000.

Ljones vart i 1997 utnemnd til storriddar av Den islandske falkeorden.

## Stortingskomitéar
* 2001–2005 medlem av Energi- og miljøkomitéen.
* 2001–2005 varamedlem av Den utvida utanrikskomitéen.
* 2001–2005 medlem av Fullmaktskomitéen.

## Kjelder


**Denne artikkelen bygger på «[[:nb:Ingmar Ljones|Ingmar Ljones]]» frå ,  den 18. desember 2015.*  
 
## Bakgrunnsstoff
* Stortinget.no - Biografi
Arent M. Henriksen

**Arent Mikal Henriksen** () var ein norsk politikar for SV. 

Henriksen var fødd i Sørfold i Nordland.
Han starta den politiske karrieren sin i AUF og var medlem av landsstyret i AUF 1968-1969 og 1972-1973. Han involverte seg i Folkerørsla mot norsk medlemskap i Fellesmarknaden, og vart sekretær der. Han vart òg ein lokal leiar i Trondheim for Informasjonskomiteen til Arbeidarrørsla mot norsk medlemskap i EEC (AIK). Han slutta seg til dei delene av AIK som gjekk frå Arbeidarpartiet til det nydannete partiet Demokratiske Sosialistar – AIK som inngjekk i Sosialistisk Valforbund ved valet i 1973 same år og frå 1975 sammensluttet i Sosialistisk Venstreparti (SV). Henriksen var vekselvis leiar og nestleiar i Trondheim SV 1977–1979 og representerte partiet i bystyret 1979–1983.

Han vart innvald på Stortinget som representant for SV frå Sør-Trøndelag i perioden 1973 til 1977, og var då den yngste representanten. Han vart så vald til Trondheim bystyre i perioden 1977 til 1983, og vart vald til Stortinget i perioden 1981  til 1989. Han var SVs finanspolitiske talsmann i denne tida.

Etter dette gjekk Henriksen inn i lokalpolitikken i Bjugn, der han vart innvald i kommunestyret i 1991. Han var ordførar i perioden 1995–1999. 

I samband med folkerøystinga om norsk medlemskap i EU i 1994 gjorde han det klårt at han var for norsk medlemskap. I 2000 melde han seg inn i Arbeidarpartiet.

## Stortingskomitear
* 1973–1977: Medlem i Forsvarskomitéen
* 1973–1977: Medlem i Fullmaktskomitéen
* 1973–1977: Medlem i Kyrkje- og undervisningskomitéen
* 1981–1985: Medlem i Finanskomitéen
* 1985–1989: Medlem i Finanskomitéen
* 1985–1989: Varamedlem i Valkomitéen

## Kjelder
* Arent M Henriksen i Norsk Biografisk Leksikon
*
Otto Hauglin

**Otto Eugen Hauglin** () var ein norsk sosiolog og politikar for Sosialistisk Valforbund og SV. Han var stortingsrepresentant frå Østfold i perioden 1973 til 1977. 

Hauglin vart Mag.art. i sosiologi i 1970. Han var rektor ved Diakonhjemmets sosialskole frå 1970 til han vart oppsagt ved årsskiftet 1979-1980. Bakgrunnen for oppseiinga var at han hadde nekta å praktisera dei personalpolitiske retningslinjene til hovudstyret. Norsk sosionomforbund og LO gjekk til sak mot Diakonhjemmet. Saka gjekk til Høgsterett, der Diakonhjemmet vann. Hauglin var på slutten av 90-talet tilbake på Diakonhjemmet, då ved sjukehuset, som leiar for arbeidsgruppa som greidde ut reform i leiingsstrukturen til sjukehuset.

## Stortingskomitéer
* 1975–1977 medlem i Finanskomiteen
* 1973–1975 medlem i Kyrkje- og undervisningskomitéen
* 1973–1977 varamedlem i Valkomiteen

## Kjelder


**Denne artikkelen bygger på «[[:nb:Otto Hauglin|Otto Hauglin]]» frå ,  den 18. desember 2015.*
Odin Hansen

**Odin Hansen** () var stortingsrepresentant for Sosialistisk Valforbund frå Nordland. Han var frå Gildeskål og vart innvalgt på Stortinget ved stortingsvalet 1973, men det vart berre med ein periode. 

Odin Hansen var fiskar av yrke, han hadde kystskippereksamen frå 1941 og var formann i Gildeskål distriktsfiskarlag frå 1956 til 1973. Han var òg medlem av Gildeskål kommunestyre, medlem av representantskapet i Noregs Råfisklag frå 1956 til 1971 og medlem av styret i Nordland fylkesfiskarlag 1972-1974. På Stortinget var han i Sjøfarts- og fiskerikomiteen.

## Kjelder

* Odin Hansen hos stortinget.no


**Denne artikkelen bygger på «[[:nb:Odin Hansen|Odin Hansen]]» frå ,  den 18. desember 2015.*  
 
## Bakgrunnsstoff
* Odin Hansen hos stortinget.no
Ola Langset

**Ola Langset** () var ein norsk politikar og lærar i Molde. I perioden frå 1973 til 1977 representerte han Sosialistisk Valforbund i Møre og Romsdal på Stortinget. Ola Langset var son av lærer, forfattar, folkeminnesamlar og statsstipendiat  Edvard Langset.

Langset var fødd på Straumsnes i Tingvoll. Etter å ha gått to år på Nordmøre fylkesskule frå 1936 til 1938, tok Ola Langset fireårig lærarskuleutdanning i Levanger. Då han var ferdig i 1942, fekk han jobb som privatlærar og kontorist på Spillembruket i Namdal. Sidan tok han utdanning innan gymnastikk og Staten sin sløyd- og tegnelærerskole. Han var lærar på Ona-Husøy skule frå 1945 til 1949, då han fekk jobb som lærer i folkeskolen i Molde. Eit par år var han òg lærer på Nordmøre Folkehøgskule. Han avslutta lærargjerninga si som rektor ved Langmyra skole i Molde frå 1982 til 1987.
Ola Langset var medlem av Molde bystyre frå 1955 til 1959 for Arbeidarpartiet. Etter ein pause kom han tilbake til bystyret som representant for Sosialistisk Folkeparti frå 1963 til han i 1973 vart vald inn på Stortinget, der han var medlem av Sosialkomiteen. Forutan dei politiske engasjementa sitt var Ola Langset i aktiv i idrettsarbeid og avholdsarbeid. Han var òg formann i Romsdal Mållag og Molde Hagelag.

## Kjelder

**Denne artikkelen bygger på «[[:nb:Ola Langset|Ola Langset]]» frå ,  den 18. desember 2015.*  
 

## Bakgrunnsstoff
* Norske skulefolk 1952 side 792
Tor Henriksen

**Tor Henriksen** () var ein norsk politikar for SV. Han vart innvald på Stortinget frå Finnmark i 1973.

## Stortingskomitéar
* 1973–1977 medlem i Den førebuande fullmaktskomitéen
* 1973–1977 medlem i Sjøfarts- og fiskerikomitéen
* 1973–1977 medlem i Sosialkomitéen
* 1973–1977 medlem i Valkomitéen

## Kjelder

* 

**Denne artikkelen bygger på «[[:nb:Tor Henriksen|Tor Henriksen]]» frå ,  den 18. desember 2015.*
Astrid Skare

**Astrid Skare** () var ein norsk politikar for Arbeidarpartiet. Ho sat på Stortinget frå Buskerud i tre periodar.

Skare hadde utdanning frå Innherad folkehøgskole og Mære landbruksskole. Ho jobba så på kaffistover rundt om i landet (Oslo, Flekkefjord, Skien, Svolvær). På 1930-talet hadde ho lokalpolitiske verv i Røyken kommune, blant anna var ho varamedlem av kommunestyret 1935–37.

Ho vart vald inn på Stortinget første gong i 1945 og så attvald i 1949 og 1953. I alle periodane var ho medlem av Odelstinget og av kyrkje- og undervisingskomiteen.

## Kjelder
* Terje Nordby (red.): *Storting og regjering 1945–1985.* *Biografiar*, Kunnskapsforlaget 1985.
----

**Denne artikkelen bygger på «[[:nb:Astrid Skare|Astrid Skare]]» frå ,  den 19. desember 2015.*
Margit Schiøtt

**Margit Schiøtt** () var ein norsk politikar for Venstre. Ho var vararepresentant til Stortinget frå Telemark i 1937–1945 og vart vald inn som representant i det første valet etter andre verdskrigen. Ho døydde likevel allereie hausten 1946, og på grunn av sjukdom tok ho aldri sete på Stortinget.

Frå 1935 til 1940 var Schiøtt medlem av Gjerpen kommunestyre, dei siste par åra òg av formannskapet.

Ho voks opp hos foreldra på Borgestad gard og var aktiv med dyrestell og jordbruk frå tidleg alder. Margit gjekk på skule i England 1906–07 og studerte språk i Frankrike 1909–10. Frå 1921 til ho døydde dreiv ho Gulset gard i Gjerpen, der ho og ektemannen budde.

Margit Schiøtt var fødd  Knudsen og dotter av statsminister Gunnar Knudsen og ektefelle Sofie fødd Cappelen. Margit var gift med dr. ing. Didrik Cappelen Schiøtt (17.1.1887 – 16.8.1958) frå Skien. Dei var barnløse og begge er gravlagt på Borgestad kyrkjegard.

Ho oppretta fleire legat, bl.a. *Margit og Didrik Schiøtts Legat For Bønder i Gjerpen* og *Margit Schiøtts Legat Til Utvikling Av Matkunnskap*.

## Kjelder
* Ellen Wessel og Lulli Knudsen: Våre besteforeldre Guro og Christen Knudsen – deres barn og barnebarn, Oslo 1929. Opptrykk 1999. 
* Terje Nordby (red.): *Storting og regjering 1945–1985.* *Biografiar*, Kunnskapsforlaget 1985.
* Hans Cappelen: «Fra tante Majas dagbok i Skien under krigen», Grenland Ættehistorielags medlemsblad Ætt og Annet nr. 2-2013 Jubileumsutgave, Skien 2013, side 47-52 (om slektskap Knudsen, Schiøtt og Cappelen)
----

**Denne artikkelen bygger på «[[:nb:Margit Schiøtt|Margit Schiøtt]]» frå ,  den 19. desember 2015.*
Klara Amalie Skoglund

**Klara Amalie Skoglund** () var ein norsk industriarbeidar og stortingpolitikar for Arbeidarpartiet.

Skoglund vart fødd i Oslo som dotter av Edvard og Magna Enger. 1905–1909 arbeidde ho som hushjelp, og 1925–40 som arbeider ved Askim Gummivarefabrikk. Ho engasjerte seg i fagforeiningsarbeidet i Askim kjemiske arbeiderforening, først i 1925 som sekretær og seinare som styremedlem og viseformann. I 1930 vart ho med i Norsk kjemisk industriarbeidarforbund sitt hovudstyre. Samstundes sat ho ein periode som formann for Askim Arbeiderpartis kvinneforening  1926–1927.

Som tillitsvalt var ho eit tøff forhandlar, og det vert fortalt at ein av direktørane ved Askim Gummivarefabrikk ved eit høve skal ha sagt i frustrasjon: «Jeg begriper ikke hvordan De er blitt gift, fru Skoglund; De sier jo bare 'nei, nei' hele tiden..»

Etter andre verdskrig vart Skoglund vald inn på Stortinget frå Østfold, samstundes som ho vart med i Arbeidarpartiets landsstyre. Stortingsperioden 1945–1949 sat ho i Universitets- og fagskolekomiteen, deretter sat ho to periodar i Kyrkje- og undervisingskomiteen (1950–1953 og 1954–1957).

## Kjelder
*  
----

**Denne artikkelen bygger på «[[:nb:Klara Amalie Skoglund|Klara Amalie Skoglund]]» frå ,  den 19. desember 2015.*
Johanne Samueline Pedersen

**Johanne Samueline Pedersen** () var ein norsk politikar for Arbeidarpartiet, som sat to periodar på Stortinget.

Pedersen vart fødd i Innvik i Sogn og Fjordane, som dotter av gardbrukarane Garbrand og Dorthea Teigen. Etter å ha halde til åra 1905–1907 i USA, flytta ho til Oslo og utdanna seg ved Jordmorskolen. Etter å ha vorte ferdig med utdanninga i 1911 arbeidde ho først som distriktsjordmor i Brandval i Hedmark fram til 1915, før ho drog til Minneapolis og arbeidde eitt år som jordmor og sjukepleiar der. Tilbake i Noreg arbeidde ho to år som jordmor i Løten før ho i 1918 tok opp att arbeidet i Brandval.

Etterkvart tok Pedersen opp fleire leiarverv; blant anna vart ho i 1930 formann for Lundeseter arbeiderlag, i 1932 for Skulestyret i Brandval og for Fattigstyret i same kommune, i 1937 for Arbeiderkvinnelaget, og i 1947 for Den norske jordmorforening. Samstundes engasjerte ho seg i Brandval kommunestyre, der ho først vart vald inn i 1934. Ved stortingsvalet i 1937 stilte ho som tredje vararepresentant for Hedmark utan å koma inn, men ved stortingsvalet i 1945 vart ho vald inn. På Stortinget sat ho først fire år i Helsekomiteen, og deretter fire år i Administrasjonskomiteen.

## Kjelder
* 

**Denne artikkelen bygger på «[[:nb:Johanne Samueline Pedersen|Johanne Samueline Pedersen]]» frå ,  den 19. desember 2015.*
Magnhild Hagelia

**Magnhild Hagelia** () var ein norsk politikar for Arbeidarpartiet. Ho var den første kvinna som presiderte over eit møte i Lagtinget.

## Bakgrunn
Hagelia var fødd i Gjerstad i Aust-Agder som dotter av småbrukaren Peder Jakobsen Hagelia (1874–1941) og Karen Tomine Pedersdotter Gryting (1881–1956).

Ho var utdanna ved Jæren Folkehøgskule (1924–1925), tok Treiders handelsskole (1933–1934) og revisorkurs (1933–1934) og tok eksamen i jordbruksbokføring i 1938.

Etter ulike stillingar i handel og kontor vart Hagelia i 1939 forretningsførar i Gjerstad forsyningsnemnd og denne stillinga hadde ho til 1945. Frå 1945–1947 var ho kommunerevisor. Deretter var ho assistent ved Aust-Agder fylkesrevisjon 1948–1953 og fullmektig same stad 1953–1969.

## Politisk virke
Hagelia starta det politiske virket sitt i Lokalavdelinga til kommuneforbundet Arendal og omegn der ho var tillitsvald i åra 1928–1929. Ho var i mellomkrigstida aktiv i ungdomslag og i IOGT. Ho var etter den andre verdskrigen aktiv i kommunepolitikken. I 1945 var ho medlem av kommunestyret i Fjære kommune. Frå 1955 til 1959 sat ho i Øyestad kommunestyre, 1967–1970 i Fjære formannskap og 1971–1972 i Grimstad bystyre.

Hagelia var stortingsrepresentant for Aust-Agder i nærare 16 år. Ho vart vald til vararepresentant i 1945. Frå 1950 vart ho vald til fast representant, med attval i 1954, 1958 og 1961. Hagelia sat i kommunalkomiteen, valkomiteen og administrasjonskomiteen. Ho var medlem av presidentskapet, sist som varapresident i Lagtinget 1961–1965. Ho vart då i 1962 første kvinne som leidde eit lagtingmøte. I 1965 avslutta ho perioden sin som stortingsrepresentant.

Som stortingsrepresentant deltok Hagelia som medlem av Stortingets gruppe av Den interparlamentariske union og i delegasjonen til Nordisk Råd.

## Utmerkingar
Hagelia vart i 1976 av kongen utnemnd til riddar av 1. klasse av St. Olavs orden «for samfunnsnyttig virke». Ho var æresmedlem av Aust-Agder mållag. I 1986 vart ho tildelt Dialektprisen av Vest-Agder mållag.

I 1994 fekk Grimstad kommune sett opp ei byste av henne i høve 90-årsdagen og i 2013 vart det reist ei byste av henne ved Almuestaua ved Gjerstad.

## Kjelder


**Denne artikkelen bygger på «[[:nb:Magnhild Hagelia|Magnhild Hagelia]]» frå ,  den 19. desember 2015.*  

## Bakgrunnsstoff
* «Magnhild Hagelia.  Første norske kvinne med presidenttittel» , av Kari Hagelia Olstad, i *Aust-Agder-Arv 2013*
Emil Løvlien

**Emil Løvlien** () var ein norsk arbeidar og politikar frå Løten i Hedmark. Han var formann i Norges Kommunistiske Parti frå 1946 til 1965, og den siste stortingsrepresentanten vald frå ei NKP-liste.

## Liv og gjerning
Løvlien var yngste son til ein gardbrukar i Løten. Han melde seg inn i Arbeidarpartiet i 1918, ved partisplittinga i 1923 fylgde han Norges Kommunistiske Parti. Som skogsarbeidar var han i 1920-åra sentral i arbeidet med å organisere skogsarbeidarane i Hedmark.

Åra 1931-34 studerte Løvlien ved Kominterns Lenin-skule i Moskva.  Vel heimkomen vart han i 1934 vald til politisk sekretær i kommunistpartiet då ein landskonferanse gjorde fleire omrokkeringar i partileiinga. Då okkupasjonsmakta forbaud partiet 16. august 1940 vart han arrestert, men sett fri etter kort tid. I 1943 flykta han til Sverige grunna si rolle i motstandsarbeidet i Hedmark.

I 1945 var Løvlien ein av 11 NKP-kandidatar som vart vald inn på Stortinget. Året etter tok han over som partiformann. I kraft av leiarstillinga var han mellom dei fremste i partioppgjeret med Peder Furubotn i 1949. Same året fall han ut av Stortinget, til liks med dei andre NKP-kandidatane. Ved stortingsvalet hausten 1953 kom han inn som ein av tre representantantar for partiet. Han fekk som den einaste NKP-representanten fornya tillit i 1957, men tapte mandatet i 1961. Dette vart sett i samanheng med at det nye partiet Sosialistisk Folkeparti stilte komkurrenande liste i fem fylke. Hedmark var ikkje eitt av desse, men mange oppfatta det som om Løvliens mandat forsvann i "dragsuget" etter SF. Dette skapte nok ein del bitterheit mot det nye partiet og den fremste politikaren i SF, Finn Gustavsen.

Formann Løvlien stod i spissen for den såkalla «avstaliniseringa», men då NKP la om delar av programmet midt på 1960-tallet, tok Reidar T. Larsen over som partileiar. Løvlien var likevel medlem i sentralstyret til han døydde.

## Kjelder

**Denne artikkelen bygger på «[[:nb:Emil Løvlien|Emil Løvlien]]» frå ,  den 19. desember 2015.*  
 


## Bakgrunnsstoff
* 
* Politiske talar av Emil Løvlien, virksommeord.uib.no
Henrik Georg Tønder

**Henrik Georg Tønder** () var ein norsk kjøpmann og stadshauptmann. Han var medlem av  det første overordentlige Storting der han representerte Kragerø og Øster-Riisøer. Han møtte òg på Stortinget i 1821–1823 og representerte då Bratsberg amt.

Tønder var fødd i Skien som son av byfogd Peder Tønder og Elisabeth Gynge. Han var gift og busett i Kragerø og var eigar av Østre Tåtøy. Garden er eit kulturminne.

## Kjelder
* Tallak Lindstøl: *Stortinget og Statsraadet*, samt tillæg. B. 1 D. 2 : Biografier L-Ø samt tillæg digital utgåve side 908
*

**Denne artikkelen bygger på «[[:nb:Henrik Georg Tønder|Henrik Georg Tønder]]» frå ,  den 19. desember 2015.*
Berte Rognerud

**Berte Rognerud** () var ein norsk politikar for Høgre. Ho sat på Stortinget for Oslo frå 1954 til 1973.
Berte Rognerud var den første kvinnelege leiaren for arbeidstakarorganisasjonen Delta. Ho leidde Kommunale Funksjonærers Landsforbund (KFL) i perioden 1952-1962. Ho var ein pioner i ei tid då dei fleste kvinner var husmødrer.

## Liv og virke
Berte Rognerud var fødd på Østre Toten. Ho var utdanna med vinterlandbruksskole og frå Statens kvinnelige industriskole (1928). Mesteparten av dei yrkesaktive liva hennar arbeidde ho som Styrar ved Oslo arbeidskontors landbruksavdeling.

Ved sida av stortingplassen hadde Rognerud ei rekkje tillitssvev i Høgre-systemet. Ho var blant annan medlem i arbeidsutvalet 1958–1975 og leiar for Høyrekvinners Landsforbund  1966–1975.

1936 vart Rognerud tilsett som avdelingsstyrar i landbruksavdelinga ved Oslo arbeidskontor, som einaste kvinnelege søkar blant 110 menn!

Berte Rognerud var ei av dei første kvinnesakskvinnene på Stortinget. Som yrkesaktiv frå ungdomen av var ho òg ein pioner i arbeidslivet.

;**Mase-Berte**

I politikken fekk ho tidleg klengenamnet «Mase-Berte», fordi ho aldri gav opp kampen for det ho trudde på. Opphavleg var nok ikkje tilnamnet berre positivt meint, men det vart ei heidersnemning. Det seier noko om posisjonen hennar at ho berre vart tiltalt som Berte – lengje før det vart vanleg å bruka førenamn på politiske leiarar.

Berte Rognerud var ein av dei fremste forkjemparane for lov om barnehagar og skattefrådrag for hjelp i heimen. Dette var viktige bidrag til at kvinner kunne kombinera omsutsrolla med ein yrkesaktiv karriere utanfor heimen.

I alle år viste Berte Rognerud eit sterkt engasjement for organisasjonsarbeid og organisasjonsfridom. Difor vart tillitsverva mange.

## Kjelder
* 
----

**Denne artikkelen bygger på «[[:nb:Berte Rognerud|Berte Rognerud]]» frå ,  den 19. desember 2015.*  


## Bakgrunnsstoff
* Berte Rognerud på lokalhistoriewiki.no
* Delta
Guri Johannessen

**Guri Johannessen** () var ein norsk politikar for Arbeidarpartiet. Ho var stortingsrepresentant frå Buskerud frå 1957 fram til ho døydde.

Johannessen jobba i unge år som servitør og dreiv på 1930-talet ei kaffistove. Frå 1935 var ho husmor. Ho var medlem av Hol kommunestyre frå 1952 til 1959, dei siste para åra òg av formannskapet. I 1957 vart ho vald inn på Stortinget for første gong, og ho vart gjenvalgt tre gonger, men døydde i løpet av den siste perioden. Dei tre første periodane var ho medlem av sosialkomiteen, den siste av landbrukskomiteen.

Ho var medlem av landsstyret i Arbeidarpartiet frå 1963 til ho døydde.

## Kjelder

* Terje Nordby (red.): *Storting og regjering 1945–1985.* *Biografier*, Kunnskapsforlaget 1985.
* 
----
**Denne artikkelen bygger på «[[:nb:Guri Johannessen|Guri Johannessen]]» frå ,  den 19. desember 2015.*
Margith Munkebye

**Margith Johanne Munkebye**  () var ein norsk politikar for Arbeidarpartiet. Ho var stortingsrepresentant i fire periodar frå 1958.

Munkebyes yrkesbakgrunn var som kontordame og husmor. Ho var formann i Bodø Arbeidarungdomslag (AUF) frå 1930 til 1933 og i Sør-Salten distrikt av AUF frå 1945 til 1947. Frå 1951 til 1955 sat ho i Bodø bystyre.

Ho var Arbeidarpartiets første vararepresentant til Stortinget frå Nordland i perioden 1954–57. I denne perioden møtte ho i lange periodar, blant anna i Kolbjørn Varmann si statsrådstid. Munkebye vart fast representant frå 1958 til 1973. Dei tre første periodane var ho dels medlem av sosialkomiteen, dels av kommunalkomiteen. Den siste perioden sat ho i utanriks- og konstitusjonskomiteen. Denne perioden var ho òg medlem av Lagtinget. Ho var medlem av Europarådet og der i komiteen for flyktning- og folkesetnadsspørsmål frå 1965 til 1973.

## Kjelder
* Terje Nordby (red.): *Storting og regjering 1945–1985.* *Biografier*, Kunnskapsforlaget 1985.
----

**Denne artikkelen bygger på «[[:nb:Margith Johanne Munkebye|Margith Johanne Munkebye]]» frå ,  den 19. desember 2015.*
Liv Tomter

**Liv Tomter** () var ein norsk småbrukar og stortingspolitikar for Arbeidarpartiet.

## Bakgrunn
Tomter vart fødd i Hakadal i Akershus, som dotter av læraren Andreas Haugen og Anna Ellevine Kopperud. Etter skulegang på Lier fylkesskole i 1919, gjekk ho vidare på husmorskolen i Buskerud, og deretter på M. Schønbergs lærerinneskole i husstell i Oslo. Frå 1922 til 1925 arbeidde ho som husstellærer i Vestre Slidre, før ho tok eit lærerinnekurs ved Industriskulen i Oslo i 1926, og deretter arbeidde to år som lærer i husstell og handarbeid ved ein privat husmorskole i Ringerike. I 1928 flytta ho til Nes kommune, der ho saman med mannen sin dreiv opp ein husmannsplass til eit gardsbruk, samstundes som ho deltok aktivt i lokalpolitikken for Arbeidarpartiet.

## Politikk
I 1928 vart Tomter med i styret i Årnes arbeiderkvinnelag, der ho vart formann i 1935. I 1935 vart ho òg formann for Nes husmorskole og Husstellnemnda i Nes, og dessutan varaformann for Nes pleiehjem.

Etter andre verdskrig kom Tomter med i rikspolitikken, då ho vart vald inn på Stortinget som Arbeidarpartiets 1. vararepresant frå Akershus. Då Trygve Lie vart oppnemnt som SNs generalsekretær 1. februar 1946, rykte Tomter opp som fast representant. Ho vart attvald i fire påfølgjande periodar, og sat til saman på Stortinget i 20 år. Heile tida var ho medlem av Landbrukskomiteen, og skal ha vore ein god talskvinne for likestillinga til jordbruket og andre næringar. Spesielt kjend vart ho for den store innsatsen sin for å løyse vassforsyningsproblema på bygdene. I 1946 starta ho arbeidt med å leia ein komite som arbeidde med å løysa problema, og det var ikkje minst innsatsen hennar som bidrog til at tusenvis av heimar på bygdene fekk innlagt vatn.

Liv Tomter døydde i 1978, og vart gravlagt på Årnes.

## Kjelder



----

**Denne artikkelen bygger på «[[:nb:Liv Tomter|Liv Tomter]]» frå ,  den 19. desember 2015.*
Margit Tøsdal

**Margit Tøsdal** () var ein norsk politikar for Ap. Ho vart innvald på Stortinget frå Hordaland i 1961.
Ho var vararepresentant i perioden 1958–1961.

Ho var med på å grunnlegge Vener av Israel i Norsk Arbeidarrørsle (Venner av Israel i Norsk Arbeiderbevegelse). 

## Stortinget sitt presidentskap
* 1973–1977  Varapresident i Lagtinget
* 1977–1981  President i Lagtinget

## Stortingskomitéar
* 1961–1965: Medlem i Justiskomitéen
* 1973–1977: Medlem i Den førebuande fullmaktskomitéen
* 1973–1977: Medlem i Landbrukskomitéen
* 1973–1977: Medlem i Valkomitéen
* 1977–1981: Medlem i Utanriks- og konstitusjonskomitéen
* 1977–1981: Medlem i Den utvida utanriks- og konstitusjonskomitéen
* 1977–1981: Medlem i Valkomitéen
* 1977–1981: Sekretær i Fullmaktskomitéen

## Kjelder


**Denne artikkelen bygger på «[[:nb:Margit Tøsdal|Margit Tøsdal]]» frå ,  den 19. desember 2015.*  


## Bakgrunnsstoff
* Stortinget.no - Biografi
Sunniva Hakestad Møller

**Sunniva Hakestad Møller** () var ein norsk politikar for Arbeidarpartiet. Ho representerte Rogaland på Stortinget i tre periodar frå 1958.

Møllers yrkesrøynsle var som ekspeditrise, syerske og hermetikkarbeidar. Etter andre verdskrigen tok ho kurs i kommunalkunnskap og sosialøkonomi. Ho var medlem av Haugesund bystyre frå 1935 til 1956, av formannskapet frå 1948. Ho vart første gong innvald på Stortinget frå 1958 og attvald i 1961 og 1965. Ho var heile tida medlem av sjøfarts- og fiskerikomiteen.

## Kjelder
* Terje Nordby (red.): *Storting og regjering 1945–1985.* *Biografier*, Kunnskapsforlaget 1985.
----

**Denne artikkelen bygger på «[[:nb:Sunniva Hakestad Møller|Sunniva Hakestad Møller]]» frå ,  den 19. desember 2015.*
Haldis Tjernsberg

**Haldis Tjernsberg** () var ein norsk politikar for Arbeidarpartiet. Ho representerte Hedmark på Stortinget i fleire periodar.

Tjernberg var den første vararepresentanten til partiet frå Hedmark i periodane 1954–57 og 1958–61. Ho møtte fast for Harald Johan Løbak i hans statsrådstid (mai 1956 – april 1960). Ho vart fast innvalgt på Stortinget frå 1961 og sat fram til 1969. Som vararepresentant sat ho i ei rekkje stortingskomitear, blant anna utanriks- og konstitusjonskomiteen. Som fast representant var ho i sosialkomiteen, landbrukskomiteen og protokollkomiteen.

Tjernberg var varamedlem av Vinger kommunestyre 1946–47. Ho var nestformann i Arbeidarpartiets kvinnesekretariat 1963–65.

Ho leia Vinger sykepleierforening i seksten år.

## Kjelder

* Terje Nordby (red.): *Storting og regjering 1945–1985.* *Biografier*, Kunnskapsforlaget 1985.
* 
----

**Denne artikkelen bygger på «[[:nb:Haldis Tjernsberg|Haldis Tjernsberg]]» frå ,  den 19. desember 2015.*
Inga Tusvik

**Inga Lovise Tusvik** () var ein norsk rektor og politikar for Venstre.

Tusvik vart fødd i Borgund i Møre og Romsdal, som dotter av fiskaren og småbrukeren Lars Petter Olaus Tusvik og Ingeborg Elise Maurstad. Ho fullførte examen artium ved Ålesund gymnas i 1935. Under andre verdskrigen arbeidde ho som vikar og lærer i folkeskolen i Borgund og Hareid, og dessutan eit kort bel ved Ålesund høgare almenskole. Samstundes var ho med i motstandsorganisasjonen Milorg, og vart tildelt Deltagermedaljen for arbeidet sitt der.

Etter krigen valde Tusvik å utdanna vidare seg ved Universitetet i Oslo. I 1947 tok ho embetseksamen, og i 1949 tok ho pedagogisk eksamen og leverte hovudoppgave om Berte Canutte Aarflot. I 1948 tok ho eit vikariat ved Sortland kommunale høgskule og i 1949 eit nytt ved Tromsø høgare almenskole. I 1950 vart ho fast tilsett som styrer ved Askvoll realskole, før ho vart lektor ved Rogaland offentlege landsgymnas frå 1952, og deretter rektor ved Voss gymnas frå 1969–1981.

På 1950-talet vart Tusvik òg meir aktiv i Venstre. I 1951 vart ho vald inn i Askvoll kommunestyre, og i 1955 i Time kommunestyre, samstundes som ho vart formann for Time Venstrekvinnelag. I 1960 vart ho med i Landsstyret til venstre, og på 60-talet sat ho som formann både i Rogaland Venstre si fylkeskvinnelag og Noregs Venstrekvinnelag. Etter to periodar som vararepresentant ved Stortinget, kom ho i 1965 inn som fast representant som éin av tolv kvinner. I fire år sat ho som nestformann i Administrasjonskomiteen, der ho blant anna tok til orde for fleire kvinnearbeidsplassar i distrikta, språkleg likestilling i lærebøkene, og at fredsforsking burde inn i lærebøkene i samfunnslære. Tusvik ynskte dessutan Noreg inn i EF, og at vi skulle senda norske lærarar til skular i utviklingsland.

Tusvik var òg eit organisasjonsmenneske utanfor politikken, og var blant anna aktiv i Folkeopplysningsrådet, i Rogaland bispedømeråd, i styret i Statens edruskapsdirektoratet og i Motorførernes avholdsforbund. 1970-72 var ho formann i Voksenopplæringskomiteen.

Inga Lovise Tusvik døydde i Sula.

## Kjelder
* 
* Biografi på Allkunne.no (Sist oppdatert 28. april 2010)
----

**Denne artikkelen bygger på «[[:nb:Inga Lovise Tusvik|Inga Lovise Tusvik]]» frå ,  den 19. desember 2015.*  

## Bakgrunnsstoff
* Portrett av Inga Tusvik og Reidun Waage i robåt i Askvoll ein gong på 1930-talet. Fylkesarkivet i Sogn og Fjordane. SFFf-1996213.0045
Gunvor Katharina Eker

**Gunvor Katharina Eker** () var ein norsk politikar for Arbeidarpartiet.

Ho vart vald som Stortingsrepresentant for Vestfold i 1961 og vart attvalt éin gong. Ho hadde tidlegare vore vararepresentant frå 1958, erstatta Oscar Torp som fast representant då han døydde i mai 1958 og sat resten av perioden.

Eker var medlem av Larvik kommunestyre 1955–1959.

## Kjelder

**Denne artikkelen bygger på «[[:nb:Gunvor Katharina Eker|Gunvor Katharina Eker]]» frå , den 19. desember 2015.* 
*** oppgav desse kjeldene:*
*** Biografi frå Stortinget
Borghild Bondevik Haga

**Borghild Bondevik Haga** () var ein norsk politikar for Venstre. Ho representerte Vestfold på Stortinget i perioden 1965–69. Ho var då medlem av landbrukskomiteen. Ho er den siste personen som har representert Venstre frå Vestfold på Stortinget.

Haga var medlem av Brunlanes kommunestyre frå 1959 til 1965 og av Vestfold fylkesskolestyre frå 1968 til 1975, frå 1972 som formann.

Ho var formann i Noregs Husflidslag frå 1968 til 1974 og deretter fram til 1980 formann i styret for kurssenteret til laget i Gjerstad.

Haga var tilsett som sekretær i KFUK i Kristiansand frå 1933 til 1935. Deretter var ho gardbrukar.

## Kjelder

* Terje Nordby (red.): *Storting og regjering 1945–1985.* *Biografiar*, Kunnskapsforlaget 1985.
----
**Denne artikkelen bygger på «[[:nb:Borghild Bondevik Haga|Borghild Bondevik Haga]]» frå ,  den 19. desember 2015.*
Else Repål

**Else Marie Myhren Repål** () var ein norsk politikar for Ap. Ho vart innvald på Stortinget frå Hedmark i 1969.
Ho var vararepresentant i perioden 1981–1985.

## Stortingskomitéar
* 1969&ndash;1973 - medlem i Administrasjonskomitéen
* 1973&ndash;1977 - medlem i Den førebuande fullmaktskomitéen
* 1973&ndash;1977 - medlem i Administrasjonskomitéen
* 1977&ndash;1981 - medlem i Sosialkomitéen
* 1977&ndash;1981 - medlem i Fullmaktskomitéen
## Kjelder

**Denne artikkelen bygger på «[[:nb:Else Repål|Else Repål]]» frå ,  den 19. desember 2015.*  

## Bakgrunnsstoff
* Biografi ved Stortinget.no
Liv Andersen

**Liv Marie Andersen** () var ein norsk politikar for Ap. Ho vart innvald på Stortinget frå Oppland i 1969.
Ho var vararepresentant i perioden 1965–1969.

## Stortinget sitt presidentskap
* 9. oktober 1973&ndash;30. september 1977  Sekretær i Stortinget
* 11. oktober 1977&ndash;30. september 1981  Varapresident i Stortinget 
* 8. oktober 1981&ndash;30. september 1985 Visepresident i Lagtinget

## Stortingskomitear

* 1969&ndash;1973 medlem i Kyrkje- og undervisningskomitéen
* 1973&ndash;1977 medlem i Finanskomitéen
* 1973&ndash;1977 medlem i Kyrkje- og undervisningskomitéen
* 1973&ndash;1977 medlem i Valkomitéen
* 1977&ndash;1981 medlem i Finanskomitéen
* 1977&ndash;1981 medlem i Valkomitéen
* 1981&ndash;1985 medlem i Forbrukar- og administrasjonskomitéen
* 1981&ndash;1985 medlem i Valkomitéen
* 1981&ndash;1985 varamedlem i Kontrollkomitéen

## Kjelder

**Denne artikkelen bygger på «[[:nb:Liv Andersen|Liv Andersen]]» frå ,  den 19. desember 2015.*  


## Bakgrunnsstoff
* Stortinget.no - Biografi
Tove Pihl

**Tove Agnethe Pihl** () var ein norsk pedagog og politikar.  Ho satt på Stortinget for Arbeidarpartiet 1969 til 1973.

Pihl var dotter av professor Otto Lous Mohr og legen og kvinnesaksforkjemparen Tove Mohr.  Ho var gift med Alexander Pihl. Bestemora hennar var Katti Anker Møller.

Under andre verdskrigen var ho medlem i etterretningsorganisasjonen XU.

Pihl studerte psykologi og pedagogikk i USA, før ho vart lærer på Bjølsen skule i Oslo. I 1963 vart ho overlærer på nyopna Krossvoll skule, ei stilling ho hadde til ho døydde i 1987.

I 1969 vart Pihl innvald på Stortinget frå Oslo. Ho sat som representant for Arbeidarpartiet i éin periode fram til 1973, og var medlem i Justiskomitéen.

Ho var, blant fleire offentlege verv og styreverv, medlem i skulestyret i Oslo 1956 til 1960, og formann i Skulerådet i Oslo 1960 til 1964. Ho var òg styremedlem i Nei til atomvåpen 1980 til 1986.

## Referanser




**Denne artikkelen bygger på «[[:nb:Tove Pihl|Tove Pihl]]» frå ,  den 19. desember 2015.*  
 

## Bakgrunnsstoff
* Biografi på Stortinget.no
Liv Aasen

**Liv Aasen** () var ein norsk lærar og politikar for Ap. Ho var innvald på Stortinget frå Sør-Trøndelag 1969–1989.

Liv Aasen var fødd i Bergen. Etter studentereksamen i 1947 og engelskkurs ved University of Cambridge i 1948 tok ho eksamen ved lærarskulen i 1950 og Staten sin lærerinneskole i husstell året etter. Aasen var lærer i folkeskolen i Fana, Kongsberg og Trondheim 1951–1969. I 1960-åra budde ho periodevis utanlands, og var lærer og rektor ved Nordisk folkehøgskole i Genève og frilansskribent i Wien.

Aasen byrja sin politiske karrière som tillitsvald i Arbeidaranes Ungdomsfylking, og sat som nestformann og sekretær i AUF i Buskerud 1953–1956, medlem av landssstyret 1958–1961 og formann i Trondheim AUL 1959–1960. Ho var medlem av Arbeidarpartiets internasjonale utval 1970–1989 og varamedlem av sentralstyret 1977–1987. Før ho vart innvald på Stortinget, var Aasen medlem av Kongsberg bystyre 1956–1959 og Trondheim bystyre 1960–1963.

## Stortinget sitt presidentskap
* 9. oktober 1973 &#x2013; 30. september 1977 Varasekretær i Stortinget
* 8. oktober 1981 &#x2013; 30. september 1985 Varasekretær i Lagtinget
* 9. oktober 1985 &#x2013; 30. september 1989 Første varapresident i Lagtinget

## Stortingskomitear
* 1985–1989 nestleiar i Utanriks- og konstitusjonskomitéen
* 1985–1989 nestleiar i Den utvida utanriks- og konstitusjonskomitéen
* 1985–1989 medlem i Utanriks- og konstitusjonskomitéen
* 1985–1989 medlem i Den utvida utanriks- og konstitusjonskomitéen
* 1985–1989 medlem i Valkomitéen
* 1981–1985 medlem i Utanriks- og konstitusjonskomitéen
* 1981–1985 medlem i Den utvida utanriks- og konstitusjonskomitéen
* 1981–1985 varamedlem i Valkomitéen
* 1977–1981 medlem i Utanriks- og konstitusjonskomitéen
* 1977–1981 medlem i Den utvida utanriks- og konstitusjonskomitéen
* 1973–1977 medlem i Kyrkje- og undervisningskomitéen
* 1969–1973 medlem i Samferdselskomitéen

## Kjelder

**Denne artikkelen bygger på «[[:nb:Liv Aasen|Liv Aasen]]» frå ,  den 19. desember 2015.*  
 

## Bakgrunnsstoff
*
Sigrid Utkilen

**Sigrid Utkilen** () var ein norsk politikar for Høgre. Ho vart innvald på Stortinget frå Hordaland i 1973. Ho var vararepresentant i perioden 1969–1973.

## Stortingskomitéar
* 1977–1981 sekretær i Sosialkomitéen
* 1977–1981 varamedlem i Den utvida utanriks- og konstitusjonskomitéen
* 1977–1981 medlem i Valkomitéen
* 1973–1977 medlem i Sosialkomitéen
* 1973–1977 varamedlem i Valkomitéen
* 1969–1973 medlem i Kyrkje- og undervisningskomitéen

## Kjelder

**Denne artikkelen bygger på «[[:nb:Sigrid Utkilen|Sigrid Utkilen]]» frå ,  den 19. desember 2015.*  
 

## Bakgrunnsstoff
* Stortinget.no - Biografi
Gerd Kirste

**Gerd Kirste** () var ein norsk lokal- og stortingspolitikar for Høgre.

Ho tok examen artium ved Stabekk Gymnas i 1937, diverse kurs i Tyskland og England 1937–1938 og studentfagkurs ved Otto Treiders Handelsskole i 1940. Ho var tilsett hos Lilleborg AS 1941–1942 og som vikar hos Esso etter andre verdskrig, og var deretter heimeverande husmor.

Kirste var medlem av Bærum kommunestyre 1959–1975, medlem av Akershus fylkesting 1965–1975. Ho var dessutan 2. viseformann i Akershus Høgre 1974–1978 og leier i Landforbundet til Høgrepensjonistane 1997–1999 og vart æresmedlem i Bærum Høgre i1994. Kirste var 2. vararepresentant til Stortinget frå Akershus 1965–1973 og fast innvalgt 1973–1981. I den siste perioden sin på Stortinget var ho Høgre si sosialpolitiske talsperson. Ho hadde òg ei rekkje andre offentlege, politiske og organisatoriske verv.

## Stortingskomitear
* 1977–1981 medlem i Den førebuande fullmaktskomiteen
* 1977–1981 medlem i Sosialkomiteen
* 1977–1981 medlem i Fullmaktskomiteen
* 1973–1977 varamedlem i Den førebuande fullmaktskomiteen
* 1973–1977 medlem i Justiskomiteen
* 1973–1977 varamedlem i Den utvida utanriks- og konstitusjonskomiteen

## Kjelder

**Denne artikkelen bygger på «[[:nb:Gerd Kirste|Gerd Kirste]]» frå ,  den 19. desember 2015.*  
 


## Bakgrunnsstoff
*  hos Stortinget
Martha Johannessen

**Martha Frederikke Johannessen** () var ein norsk politikar for Arbeidarpartiet. Ho representerte Østfold på Stortinget i fire periodar frå 1958.

I ungdomen jobba Johannessen som ekspeditør. Seinare var ho husmor. Etter andre verdskrig tok ho bibliotekutdanning og arbeidde som bibliotekar fram til ho vart fast innvald på Stortinget i 1958. I perioden 1954–57 var ho vararepresentant. I sine tre første periodar var ho medlem av Odelstinget og kyrkje- og undervisingskomiteen, i den siste av Lagtinget og sosialkomiteen. Ho døydde kort tid før utløpet av siste periode.

Johannessen var medlem av Torsnes kommunestyre og kommunen sin varaordfører frå 1956 til 1963 og medlem av Borge kommunestyre frå 1964 til 1967.

## Kjelder
* Terje Nordby (red.): *Storting og regjering 1945–1985.* *Biografier*, Kunnskapsforlaget 1985.
----

**Denne artikkelen bygger på «[[:nb:Martha Frederikke Johannessen|Martha Frederikke Johannessen]]» frå ,  den 19. desember 2015.*
Karin Hafstad

**Karin Hafstad** () er ein norsk politikar for Høgre. Ho var innvald på Stortinget frå Oslo 1973–1981. Formann i Høyrekvinners Landsforbund 1975–1979.

## Stortinget sitt presidentskap
* 9. oktober 1973 &#x2013; 30. september 1975  Visesekretær i Stortinget

## Stortingskomitéar
* 1977&#x2013;1981 medlem i Den utvida utanriks- og konstitusjonskomitéen
* 1977&#x2013;1981 medlem i Stortingets kontroll- og konstitusjonskomité
* 1973&#x2013;1977 medlem i Samferdslekomitéen

## Kjelder

**Denne artikkelen bygger på «[[:nb:Karin Hafstad|Karin Hafstad]]» frå ,  den 19. desember 2015.*  
 

## Bakgrunnsstoff
* Stortinget.no - Biografi
Liv Stubberud

**Liv Stubberud** ( var ein norsk politikar for Ap. Ho vart innvald på Stortinget frå Østfold i 1973 og møtte som fast representant fram til 1985.
Ho var vararepresentant i periodane 1965–1969 og  1969–1973.

## Stortingskomitéar
* 1981&ndash;1985 medlem i Valkomitéen
* 1981&ndash;1985 medlem i Samferdslekomitéen
* 1981&ndash;1985 varamedlem i Valkomitéen
* 1977&ndash;1981 varamedlem i Den utvida utanriks- og konstitusjonskomitéen
* 1977&ndash;1981 medlem i Forsvarskomitéen
* 1973&ndash;1977 medlem i Forsvarskomitéen

## Kjelder

**Denne artikkelen bygger på «[[:nb:Liv Stubberud|Liv Stubberud]]» frå ,  den 19. desember 2015.*  


## Bakgrunnsstoff
* Stortinget.no - Biografi
Anne-Lise Bakken

**Anne-Lise Bakken** () er ein norsk politikar for Arbeidarpartiet. 
Ho var stortingsrepresentant i tre periodar og statsråd i to år.

I perioden 1977 til 1989 representerte Bakken Hedmark på Stortinget, med unntak av ein periode frå 1986 til 1988 då ho var statsråd i Gro Harlem Brundtland si andre regjering.
Ho måtte gå som statsråd etter å ha freista å skulda på embetsverket fordi ho hadde gjeve Stortinget ufullstendig informasjon i ei sak.
Generelt vert dette rekna for ei politisk synd, sjølv om det skulle vera sant, sidan statsråden er ansvarleg ovafor Stortinget.

I perioden 1977-1981 var Bakken òg nestleiar i Arbeidaranes Ungdomsfylking. Ho var den fyrste leiaren av Det kriminalitetsforebyggende råd 1981-1986 og styreleiar i Forbrukerrådet. 

Etter tre periodar på Stortinget flytta ho i 1989 til Hamar og starta eit eige konsulentselskap. 

Bakken var medlem av formannskapet og kommunestyret i Hamar frå 2003 til 2011. Ho var ordførarkandidaten til Hamar arbeidarparti ved kommune- og fylkestingvalet i 2007.

## Regjering
* 9. mai 1986 &ndash;13. juni 1988: Statsråd Forbrukar- og administrasjonsdepartementet

## Stortingskomitéar
* 1977&ndash;1981: Medlem i Justiskomitéen
* 1985&ndash;1989: Medlem i Finanskomitéen
* 1985&ndash;1989: Leiar i Kontrollkomitéen
* 1985&ndash;1989: Nestleiar i Forbrukar- og administrasjonskomitéen
* 1985&ndash;1989: Varamedlem i Valkomitéen
* 1981&ndash;1985: Medlem i Sosialkomitéen
* 1981&ndash;1985: Medlem i Kontrollkomitéen

## Kjelder


**Denne artikkelen bygger på «[[:nb:Anne-Lise Bakken|Anne-Lise Bakken]]» frå ,  den 19. desember 2015.*  


## Bakgrunnsstoff
*
Inger-Lise Skarstein

**Inger-Lise Skarstein** () er ein norsk politikar for Høgre. Ho vart innvald på Stortinget frå Hordaland i 1977. Ho er òg kjent for å ha vore kanalvert i NRK. I 1959 vart ho den første kanalverten i NRK TV, og var blant anna hallodame (TV-vertinne) den første kvelden NRK sende offisielle sendingar 20. august 1960. Ho var i nærare sju år styreleiar i stiftelsen Norsk Kulturarv. Skarstein var medlem av fylkestinget i Hordaland 1975-1979. Ho har hatt ei rekkje andre verv, blant anna som leiar av Byggeskikkutvalet til Staten, styremedlem i landsstyret for Noregs Naturvernsforbund og styremedlem i Fortidsminnesamskipnaden sin hovedstyre. I 1998 vart ho tildelt Kongen sin fortenstemedalje i gull for innsatsen sin for
friluftsliv, naturvern og kultur gjennom engasjementet sitt i frivillige organisasjonar og i politisk arbeid.

Inger-Lise Skarstein er gift med kringkastingsmannen Jakob Skarstein.

## Stortinget sitt presidentskap
* 8. oktober 1981&#x2013;30. september 1985 -  Første varapresident i Odelstinget

## Stortingskomitéer
* 1985&#x2013;1989 - medlem i Samferdslekomitéen
* 1981&#x2013;1985 - sekretær i Samferdselskomitéen
* 1981&#x2013;1985 - mellombels nestformann i Samferdselskomitéen
* 1981&#x2013;1985 - sekretær i Samferdslekomitéen
* 1977&#x2013;1981 medlem i Kommunal- og miljøvernkomitéen

## Kjelder

**Denne artikkelen bygger på «[[:nb:Inger-Lise Skarstein|Inger-Lise Skarstein]]» frå ,  den 19. desember 2015.*  
 


## Bakgrunnsstoff
* Stortinget.no - Biografi
Mary Eide

**Mary Åtte** () var ein norsk politikar for Ap. Ho vart innvald på Stortinget frå Møre og Romsdal i 1977.

## Stortingskomitéar
* 1985–1989 sekretær i Sjøfarts- og fiskerikomitéen
* 1985–1989 varamedlem i Valkomitéen
* 1981–1985 medlem i Sjøfarts- og fiskerikomitéen
* 1981–1985 varamedlem i Valkomitéen
* 1977–1981 sekretær i Sjøfarts- og fiskerikomitéen
* 1977–1981 varamedlem i Valkomitéen

## Kjelder

**Denne artikkelen bygger på «[[:nb:Mary Eide|Mary Eide]]» frå ,  den 19. desember 2015.*  
 

## Bakgrunnsstoff
* Stortinget.no - Biografi
Bodil Finsveen

**Bodil Finsveen** () var ein norsk politikar for Senterpartiet. Ho representerte Oppland på Stortinget i perioden frå 1973 til 1977. Ho var då innvalgt på ei fellesliste med Venstre. I perioden etter var ho vararepresentant. I hovedperioden var ho medlem av administrasjonskomiteen.

Finsveen hadde utdanning frå  Statens lærerskole i husstellog arbeidde i fleire periodar som husstellærer. Frå 1959 til 1962 var ho konsulent i Landsamskipnaden for kosthald og helse, og frå 1978 var ho tilsett i familie- og likestillingsavdelinga i Forbrukar- og administrasjonsdepartementet.

Finsveen var medlem av Gran kommunestyre frå 1968 til 1975 og varamedlem av Oppland fylkesting frå 1972 til 1975. Ho melde seg ut av Senterpartiet i 1983.

## Kjelder
* Terje Nordby (red.): *Storting og regjering 1945–1985.* *Biografier*, Kunnskapsforlaget 1985.

**Denne artikkelen bygger på «[[:nb:Bodil Finsveen|Bodil Finsveen]]» frå ,  den 19. desember 2015.*
Anne-Lise Steinbach

**Anne-Lise Steinbach** () er ein norsk politikar for Ap. Ho vart innvald på Stortinget frå Nordland i 1973.

## Stortinget sitt presidentskap
* 11. oktober 1977 &ndash; 30. september 1981  Sekretær i Stortinget

## Stortingskomitéar
* 1977 &ndash; 1981 medlem i Den førebuande fullmaktskomitéen
* 1977 &ndash; 1981 medlem i Samferdselskomitéen
* 1977 &ndash; 1981 sekretær i Justiskomitéen
* 1977 &ndash; 1981 medlem i Valkomitéen
* 1977 &ndash; 1981 medlem i Fullmaktskomitéen
* 1973 &ndash; 1977 varamedlem i Den førebuande fullmaktskomitéen
* 1973 &ndash; 1977 medlem i Justiskomitéen
* 1973 &ndash; 1977 varamedlem i Valkomitéen

## Kjelder

**Denne artikkelen bygger på «[[:nb:Anne-Lise Steinbach|Anne-Lise Steinbach]]» frå ,  den 19. desember 2015.*  
 

## Bakgrunnsstoff
* Stortinget.no - Biografi
Eli Kristiansen

**Eli Kristiansen** () er ein norsk politikar for KrF frå Vågan i Nordland. Ho vart innvald på Stortinget frå Oslo i 1977.
Ho var vararepresentant i perioden 1973–1977. Ho er utdanna sjukepleiar, og avslutta den yrkesaktive karrieren sin som høgskulelektor ved Høgskulen i Nordland i Bodø. Med unntak av ein kort periode som statssekretær, har ho ikkje vore politisk aktiv på riksplan etter at ho slutta på Stortinget. Men ho har hatt ei rekkje tillitsverv i lokallaget i Bodø og fylkeslaget i Nordland. Ho bur no i Namsos.

## Regjering
* 1. januar 1972&ndash;1. januar 1973 -  Personleg sekretær Sosialdepartementet
* 4. november 1985&ndash;31. mars 1986 Statssekretær Sosialdepartementet

## Stortingskomitéar
* 1977&ndash;1981 - medlem i Sosialkomitéen

## Kjelder

**Denne artikkelen bygger på «[[:nb:Eli Kristiansen|Eli Kristiansen]]» frå ,  den 19. desember 2015.*  


## Bakgrunnsstoff
* Stortinget.no - Biografi
Kristin Lønningdal

**Kristin Kverneland Lønningdal** () var ein norsk politikar for Høgre. Ho var innvald på Stortinget frå Rogaland 1973–1981 og var vararepresentant 1965–1973. Lønningdalinteresserte seg for ei rekkje politiske saksfelt, frå bustadsbygging og sjukehuspolitikk til miljøvern og økonomisk politikk, og var oppteke av einskildpersonar som følte at dei kom til kort i møtet med offentleg byråkrati. Ho hadde ei rekkje verv i Høgre og Høyrekvinners Landsforbund og var òg lokalpolitisk aktiv.

Kristin Lønningdal hadde examen artium frå 1942 og apotekareksamen frå 1947. Ho var farmasøyt i Mandal 1945–1946 og var provisorfarmasøyt ved apotek i Stavanger, Risør og Tvedestrand 1947–1948. Etter tida på Stortinget var ho fylkesmann i Rogaland 1981–1991. Ho var den andre kvinnelege fylkesmannen i Noreg (etter Ebba Lodden).

## Stortinget sitt presidentskap
* 1. oktober 1974–30. september 1977 varasekretær i Odelstinget
* 11. oktober 1977–30. september 1980 varasekretær i Odelstinget
* 1. oktober 1980–30. september 1981 varapresident i Odelstinget

## Stortingskomitear
* 1977–1981 medlem i Den førebuande fullmaktskomiteen
* 1977–1981 medlem i Finanskomiteen
* 1977–1981 medlem i Fullmaktskomiteen
* 1973–1977 medlem i Den førebuande fullmaktskomiteen
* 1973–1977 medlem i Kommunal- og miljøvernskomiteen
* 1973–1977 medlem i Fullmaktskomiteen

## Kjelder

**Denne artikkelen bygger på «[[:nb:Kristin Lønningdal|Kristin Lønningdal]]» frå ,  den 19. desember 2015.*  



## Bakgrunnsstoff
*